**Ekstraordinært årsmøte og styrets presentasjon – 9.November 2019**

Og for den som gjerne vil delta mer;

**Arbeidsmøte om langsiktig strategi + middag**

Styret vil med dette invitere deg til å delta på ekstraordinært årsmøte lørdag 9.november som blir arrangert i lokalene til XLO Change Academy, Tollbugata 70, Drammen (Norge).

Dersom du ikke kan delta fysisk i Drammen, kan du gjerne delta via webinar fra kl.11 til 12:15. For å delta via web må du registrere deg via denne linken:

<https://attendee.gotowebinar.com/register/5949902023228070914>

Gjerne registrer deg nå, da vil du automatisk få en separat e-mail med din personlige link til webinaret, og påminnelse før møtet starter lørdag 9.november.

**Agenda**

**11:00 Styrets presentasjon**;

orientering om bakgrunn for forslag til endringer i vedtektene som utsendt tidligere (link)

og langsiktig strategiprosess

**11:45 Ekstraordinært årsmøte** (se vedlagte Dagordning)

**12:15 Avslutning av møte og webinar**

De som deltar via web vil ha mulighet til å høre og se det som blir vist på skjerm, aktivt stemme/rösta på styrets forslag til vedtektsendringer, samt stille spørsmål/stella frågor via «Questions»-funksjon i webinaret.

Dersom du ikke kan delta via webinar eller være tilstede i Drammen, har du fortsatt to muligheter til å stemme/rösta;

1. Fyll ut en fullmakt til en som vil delta i Drammen (se vedlegg), eller
2. Fyll inn vedlagte «Valblankett» med din stemme/röst, og send en kopi av denne via mail til styrelsen@kommunikologforeningen.org senest fredag 8.Nov kl.18.

**13:30 Arbeidsmøte om langsiktig strategi**

Du er hjertelig velkommen til å delta sammen med styret i arbeidet med langsiktig strategi i etterkant av vårt ekstra årsmøte i Drammen. Planen er å ha gode samtaler og diskusjoner med hovedvekt på å skape motiverende visjon, støttende verdier og nyttige aksjoner for foreningen og framtiden.

Vi har medlemmer som driver utdanning/utbildning, og vi har medlemmer som bruker sin kompetanse i egen hverdag uansett hva denne måtte inneholde. Samtidig er vi del av et nettverk som gjerne kunne vært større.

Har du tanker om hva vi skulle fått til 15-år fram i tid? Hva som skal til for å skape et nettverk der du vil trives, og som motiverer for det vi som forening ønsker?

Vi ser fram til diskusjoner om verdier og intensjoner, med mål om å skape en strategi (veikart) som vil støtte og inspirere oss fremover

**1900 Felles middag**

Etter en aktiv dag er det flere av oss som ser fram til god mat og drikke! Du er hjertelig velkommen uansett om du har deltatt eller ikke i løpet av dagen. Sted for middagen vil være i nærheten av der vi har vært hele dagen – vi trenger å vite omtrentlig antall deltagere helst noen dager før, så gi beskjed til oss i styret om ønsker å delta snarest:

styrelsen@kommunikologforeningen.org

Med vennlig hilsen fra oss i styret!